open-index/open-wikipedia-markdown huggingface dataset:
Püüa-steriliseeri-vabasta

**Püüa-steriliseeri-vabasta** (PSV), tuntud ka kui püüa-viljatusta-vabasta (PVV), on meetod vabakäigukasside populatsiooni ohjamiseks. 

Protsess hõlmab kasside püüdmist, steriliseerimist (emastel) või kastreerimist (isastel), hilisemaks tuvastamiseks kõrvaotsa lõikamist või mikrokiibi paigaldamist, võimaluse korral vaktsineerimist ja ravi ning seejärel nende oma territooriumile tagasi laskmist. Kui asukohta peetakse ebaturvaliseks või muul viisil sobimatuks, asutatakse kassid ümber sobivamasse piirkonda. 

Ideaalis leitakse kodu noorematele sotsiaalsematele kassidele (kassipoja sotsialiseerumise aeg jääb 2.–7. elunädalasse). Vanema metsistunud kassi sotsialiseerimine tekitab loomal stressi, mis viib immuunsüsteemi tasakaalust välja ja loom võib haigestuda.

Kassid, kes kannatavad tõsiste meditsiiniliste probleemide all (ravimatud haigused, rasked nakkushaigused või traumad/vigastused) eutaneeritakse.

## Eesmärk

Programmide põhieesmärk on hulkuvate kasside populatsioonide vähendamine või täielik peatamine. See on siiani kõige laialdasemalt kasutatav mittesurmav ohjamismeetod. 

PSV eesmärk laieneb tihtipeale ka üldise kogukonna elukvaliteedi edendamisse: 

* parem elukvaliteet kogukonna-kassidele

* kassirohkete piirkondade märkamine ja nende edendamine
* avalikkuse teadlikkuse tõstmine (loomapidamiseeskirja kehtestamine)
* vabakäigu-kasside põhjustatud kahju ja meelehärmi vähendamine ühiskonnas

## Õigusraamistik
Eestis kehtiva loomakaitseseaduse ja loomatauditõrje seaduse kohaselt loetakse iga lemmikloom, kes liigub ilma omanikuta väljaspool oma kinnist territooriumi, omanikuta koduloomaks. Omapäi ringi liikuvatele koduloomadele kutsutakse loomapüüdja, kes kontrollib kohapeal kiibi olemasolu. Kui kiip on olemas ja registreeritud, võetakse omanikuga ühendust, et loom esimesel võimalusel omanikule tagastada. Kui kiip puudub, siis toimetatakse loom varjupaika.

Kui endine omanik välja ei ilmu või kui uut omanikku ei leita, siis on seaduse järgi kohalikul omavalitsusel õigus mitte varem kui kaks nädalat pärast looma varjupaika võtmist loom eutaneerida. Juhul, kui kaks nädalat on möödas ning ei ole leitud vana ega uut omanikku, siis ei pea looma eutaneerima. Loomi võib varjupaigas hoida piiramata aja, kui selleks vajalikud rahalised vahendid on olemas.

## Viited
Pikaajaline majanduskriis

**Pikaajaline majanduskriis** oli kogu maailma haarav hinna- ja majanduslangus, mis algas 1873. aastal ja kestis olenevalt kasutatud mõõdikutest kas 1879. või 1896. aastani. Kriis oli kõige rängem Briti saartel, Lääne-Euroopas ja Põhja-Ameerikas, kus Ameerika Ühendriikide kodusõjale järgnenud kümnendil oli toimunud tugev majanduskasv, mida õhutas Teine tööstusrevolutsioon. Sündmust nimetati sel ajal "Suureks depressiooniks" ja see kandis seda nimetust kuni 1930. aastate ülemaailmse majanduskriisini.

See oli üldise deflatsiooni ja retsessiooni periood, kus puudus nende majanduslik taandumine.

## Välislingid
Victor Rask

**Victor Emanuel Martin Rask** (sündinud 1. märtsil 1993 Leksandis) on Rootsi jäähokimängija, kes mängib keskründajana NHL-i klubis Minnesota Wild.

Ta alustas jäähoki mängimist kodulinna klubis Leksands IF, mille meeskonnas debüteeris ta hooajal 2009–10 Rootsi esiliigas.

2011. aastal valis Carolina Hurricanes ta NHL-i ''draft''is 42. valikuna. Aastatel 2011–2013 mängis ta Western Hockey League'i klubis Calgary Hitmen ja hooajal 2013–14 American Hockey League'is Hurricanesi noorteklubis Charlotte Checkers.

NHL-is debüteeris Rask Hurricanesi meeskonnas 10. oktoobril 2014 mängus New York Islandersi vastu. Esimese värava lõi ta liigas sama aasta 3. novembril mängus Los Angeles Kingsi vastu. Hurricanesi meeskonnas mängis ta kokku neli täishooaega. Tema kõige edukam hooaeg oli 2015–16, mil ta lõi 21 väravat ja andis 27 väravasöötu.

2019. aasta jaanuaris kaubeldi ta Nino Niederreiteri vastu Minnesota Wildi. 2022. aasta märtsis kaubeldi ta Wildist Seattle Krakeni.

2012. aastal tuli Rask Rootsi kuni 20-aastaste koondisega juunioride maailmameistriks. Aasta hiljem võitis ta koondisega juunioride maailmameistrivõistlustelt hõbemedali. 2017. aastal tuli Rask Rootsi jäähokikoondise koosseisus maailmameistriks.

Tema vanem õde Fanny Rask on endine jäähokimängija.

## Viited

## Välislingid
* Victor Rask NHL.com lehel
* Victor Rask hockeydb.com lehel
Teine Taiwani väina kriis

**Teine Taiwani väina kriis** (ka *1958. aasta Taiwani väina kriis*) oli konflikt Hiina Rahvavabariigi (HRV) ja Hiina Vabariigi (HV) vahel. Hiina Rahvavabariik pommitas Taiwani väinas asuvaid Mandri-Hiina ranniku lähedasi Jinmeni ja Matsu saari, et need Guomindangi käest "vabastada". Lisaks taheti koguda andmeid Ameerika Ühendriikide tegevuse kohta Taiwani lähistel. Dongdingi saare lähedal toimus ka merelahing, milles Hiina Vabariigi merevägi lõi tagasi Hiina RV mereväe meredessandikatse.

USA riigisekretär Christian Herter on hiljem teise Taiwani väina kriisi kohta öelnud "esimene tõsine tuumakriis".

## Vaata ka
* Kolmas Taiwani väina kriis
* Jinmenil toimunud lahingute loend
* Hiina kodusõda
* Hiina Vabariigi sõjavägi
* Jinmeni nuga
* Dongdingi saar

## Viited

## Kirjandus
*Bush, R. & O'Hanlon, M. (2007). *A War Like No Other: The Truth About China's Challenge to America*. Wiley. ISBN 0-471-98677-1
*Bush, R. (2006). *Untying the Knot: Making Peace in the Taiwan Strait*. Brookings Institution Press. ISBN 0-8157-1290-1
*Carpenter, T. (2006). *America's Coming War with China: A Collision Course over Taiwan*. Palgrave Macmillan. ISBN 1-4039-6841-1
*Cole, B. (2006). *Taiwan's Security: History and Prospects*. Routledge. ISBN 0-415-36581-3
*Copper, J. (2006). *Playing with Fire: The Looming War with China over Taiwan*. Praeger Security International General Interest. ISBN 0-275-98888-0
*Federation of American Scientists et al. (2006). Chinese Nuclear Forces and U.S. Nuclear War Planning
*Gill, B. (2007). *Rising Star: China's New Security Diplomacy*. Brookings Institution Press. ISBN 0-8157-3146-9
*Shirk, S. (2007). *China: Fragile Superpower: How China's Internal Politics Could Derail Its Peaceful Rise*. Oxford University Press. ISBN 0-19-530609-0
*Tsang, S. (2006). *If China Attacks Taiwan: Military Strategy, Politics and Economics*. Routledge. ISBN 0-415-40785-0
*Tucker, N.B. (2005). *Dangerous Strait: the U.S.-Taiwan-China Crisis*. Columbia University Press. ISBN 0-231-13564-5
* Watry, David M. *Diplomacy at the Brink: Eisenhower, Churchill, and Eden in the Cold War.* Baton Rouge: Louisiana State University Press, 2014.

## Välislingid
* http://www.globalsecurity.org/military/ops/quemoy_matsu-2.htm
* Mao Zedong's handling of the Taiwan Straits Crisis of 1958
* Khrushchev's Nuclear Promise to Beijing During the 1958 Crisis
* First and Second Taiwan Strait Crisis, Quemoy and Matsu Islands of Taiwan from the Cold War Museum
* The Communist Threat in the Taiwan Area Contemparary US government reaction
* YouTube - Taiwan After WW2 | US Army & Republic of China Army Prepare for War with China | Documentary
Eesti regilaulude andmebaas

**Eesti regilaulude andmebaas** on eesti regilaulude digiteeritud tekstide kogu internetis, mis sisaldab üle 100 000 teksti. See moodustab ligi kaks kolmandikku kõigist arhiivides leiduvatest regilaulutekstidest. 

Andmebaasis on kõik regilaulud Eesti Kirjameeste Seltsi, Jakob Hurda, Matthias Johann Eiseni ja tema stipendiaatide, Mihkel Veske, Hans ja Jaan Leokese, Eesti Üliõpilaste Seltsi, Eesti Rahva Muuseumi, Eesti Kirjanduse Seltsi ja Tallinna Eesti Muuseumi rahvaluulekogudest ning Akadeemilise Emakeele Seltsi murdekogudest. Alustatud on Eesti Rahvaluule Arhiivi nimelises käsikirjakogus leiduvate regilaulude lisamist andmebaasi. Lisaks regilauludele on andmebaasis ka umbes 6000 siirdevormilist ja lõppriimilist laulu. 

Andmebaasi on Eesti Kirjandusmuuseumi Eesti Rahvaluule Arhiivis ette valmistatud aastast 2003. Edaspidi lisanduvad teiste rahvaluulekogude digiteeritud laulutekstid, mida juba praegu saab kasutada Eesti Rahvaluule Arhiivis.

## Välislingid
* Eesti regilaulude andmebaas
Georges de Chambray

**Georges de Chambray** (23. oktoober 1783 Pariis – 7. august 1848 Pariis) oli prantsuse sõjaväelane (brigaadikindral) ja literaat.

Georges de Chambray oli pärit aadliperekonnast. Osales Napoleoni 1812. aasta sõjakäigus Venemaale suurtükiväekapteni auastmes. Novembris 1812 võeti Berezina lahingu käigus venelaste poolt vangi.

Aastatel 1821–1823 töötas vahepeal koloneli auastmesse ülendatud markii de Chambray Prantsusmaa sõjaministri loal sõjaministeeriumi arhiivis 1812. aasta sõjakäigu dokumentidega. 1823. aastal ilmus tal "Histoire de l'Expédition de Russie" kahes köites. Aasta hiljem Preisi sõjaajaloolane Johann Ludwig Urban Blesson tõlkis selle saksa keelde. Sellele de Chambray tööle viidatakse paljudes Napoleoni sõdu käsitletavais teostes.

1827. aastal ilmus Georges de Chambray'lt "Philosophie de la guerre" ('sõja filosoofia').

Seoses 1829. aastal sõjaväeteenistusest erru minekuga anti talle brigaadikindrali auaste. 

## Tunnustus
* Püha Louis' Kuningliku Sõjalise Ordu rüütli klassi orden (1816) 
* Auleegioni ohvitseri klassi orden (1821) 
*valiti Preisi Kuningliku Teaduste Akadeemia kirjavahetajaliikmeks

## Välislingid
*Georges de Chambray raamatud Amazonis. amazon.com
Massmälu

**Massmälu** on infotehnoloogias suuremahuline säilmälu. Peamised massmäluseadmed on kõvaketas,  pooljuhtketas, mälukaart  ja mälupulk, varem ka näiteks diskett ja CD-ROM. Massmäluseadmeid kasutatakse arvuti salvestusmäluna.

## Vaata ka
* Välismälu
Koduloomade passiivne suitsetamine

**Koduloomade passiivne suitsetamine** on protsess, mille käigus loomad hingavad sisse hõõguva sigareti suitsu või suitsetaja enda väljahingatavat suitsust õhku.

Sigaretikonide jäätmed ei ole ainult inetu, vaid allaneelamisel võib see olla loomade tervisele ohtlik. Sigaretikonisid visatakse tavaliselt randa, tänavale, parki ja mujale, kus kodu- ja metsloomad võivad viibida allaneelamise ohule.

Sigaretid sisaldavad umbes 4000 kemikaali, millest umbes 50 on kantserogeensed. Paljud neist on tubakakasvatuses kasutatud herbitsiidid, ininsektitsiidd, fungitsiidid ja näriliste tõrjevahendid, maitsestajad ja sigareti põlemiskiiruse reguleerijad. Ka tubaka niiskuse hoidmiseks lisatakse niisutajaid. Neid peetakse ohutuks, kui tarbitakse "toiduna", aga mitte põletamisel ja seejärel tarbimisel. Sigareti hõõgumisel satuvad keskkonda raskmetallid, nikotiin ja etüülfenool vees.

Teateid nikotiini allaneelamisest koduloomadel on vähe. Allaneelamine võib põhjustada liigset süljeeritust, erutust, värinat, oksendamist, koordinatsiooni puudumist, nõrkust, krampe, hingamispuudulikkust ja isegi surmi.

## Loomaomanike suhtumine suitsetamisse kodus

### Uuringu eesmärgid
2008. aastal viidi läbi uuring, et selgitada välja, kuidas suhtuvad lemmikloomaomanikud kodus suitsetamisse. Uuringus osales kokku 3293 täiskasvanud omanikku. Peamised tulemusnäitajad olid lemmikloomaomanike ja nende kooselukaaslaste suitsetamiskäitumine; lemmikloomaomanike kodudes suitsetamise eeskirjad; ja passiivse suitsetamise ohtude kohta teabe mõju omanikele.

### Tulemus
Vastajatest 21% olid praegu suitsetajad ja 27% osalejatest elas koos vähemalt ühe suitsetajaga. Lemmikloomaomanikud, kes suitsetavad teatasid, et teave lemmikloomade passiivse suitsetamiseiga kokkupuute ohtude kohta motiveeriks neid suitsetamisest loobuma (28,4%) ja paluks inimestel, kellega nad koos elavad, suitsetamisest loobuda (8,7%) või mitte suitsetada siseruumides (14,2%). Lisaks ütlesid mittesuitsetavad lemmikloomaomanikud, kes elavad koos suitsetajatega, et selle teabe saamisel paluksid nad inimestel, kellega nad koos elavad, suitsetamisest loobuda (16,4%) või mitte suitsetada siseruumides (24,2%). Umbes 40% praegustest suitsetajatest ja 24% mittesuitsetajatest, kes elavad koos suitsetajatega, märkisid, et nad oleksid huvitatud suitsetamise, suitsetamisest loobumise või SHS-i kohta teabe saamisest.

## Viited
Aleuudi rajoon

**Aleuudi rajoon** on haldusüksus Venemaal Kamtšatka krais. Asub Kamtšatka poolsaarest idas asuvatel Komandorisaartel.

Rajoonis on 1 küla – Beringi saarel asuv Nikolskoje. 

2021. aastal oli rajoonis 671 elanikku.

## Viited

## Välislingid
Virve Valtmann-Valdson

**Virve Valtmann-Valdson** (sünninimi **Virve Allese**; sündinud 3. märtsil 1939 Lääne-Virumaal Aaspere vallas Vatku külas) on eesti käsitöömeister ja- koolitaja.

## Elulugu
Ema suri, kui Virve oli kolmenädalane. Üles kasvatasid ta tädi Milde (24. a) ja vanaema. Virve isa oli Omakaitses ja sõja ajal metsavennana elas metsas punkris. Vanaema suri, kui Virve oli 17. Virve abiellus 18aastasena ja aasta pärast sündis tal poeg. Abielu lahutati, kui poeg oli 15aastane ning Virve jäi üksi poega kasvatama.

Peaaegu kogu täiskasvanuelu on ta elanud Tartus ja Tartumaal, töötanud joonistamise ja käsitöö õpetajana ja tegutsenud käsitöömeistrina. 2010. aastal kolis Virve Tartust Neemele poja pere juurde, 2017. aastal tuli aga Tartusse tagasi. 

## Hariduskäik
Ama algkool

Kadrina 7-klassiline Mittetäielik Keskkool

Tartu Kujutava Kunsti Kool – 1954. –1959.a joonistus- ja joonestusõpetaja

Vabariiklik Õpetajate Täiendusinstituut – 1988. a täienduskursus käsitööringi juhataja erialal, 1990. –1991. a täienduskursus tütarlaste tööõpetuse erialal, 1992. a täienduskursus tütarlaste tööõpetuse erialal

Eesti Hariduse Arenduskeskus – 1991. a tütarlaste tööõpetuse eriala, rahvakunst ja tikkimine, kodundus ja tööõpetus

Rahvakultuuri Arendus- ja Koolituskeskus – 1996., 1998., 2000. a rahvarõiva valmistamise kursused, kolm etappi

## Töö

1959–1960 Tartu Linna Kaubandusvalitsuse kunstnik, kaupluse nr 18 dekoraator

1962–1964 Puhja Keskkool, joonistamise õpetaja 

1963–1965 Ulila ja Kaimi kool, käsitööõpetaja

1963–1978 Tartu Linna 1. Töölisnoorte keskkool, joonestusõpetaja

1968–2001 Tartu Linna Pioneeride Maja suveniiride ringi õpetaja, osakonnajuhataja ametikohale üle viidud alates 1990. a

2001–2003 Tartu Katoliku Koolis käsitööõpetaja

2002 – … käsitöökursuste (tikkimine, silmuskudumine) juhendaja Tartu Rahvaülikoolis

2005 – … rahvusliku käsitöö õpetaja Eesti Rahva Muuseumi ja Rahvakultuuri Arendus – Koolituskeskuse korraldatud rahvarõivakooli kursustel 

2020 – … käsitööringi juhendaja Tartu Karlova-Ropka haruraamatukogus

## Viited
Jeonju

**Jeonju** (ka *Chŏnju*; ametlikult *Jeonju-si*, hangulis 전주시, hanjas 全州市) on linn Lõuna-Korea kirdeosas, Põhja-Jeolla provintsi halduskeskus.
Muani maakond

**Muani maakond** (*Muan-gun*, hangulis 무안군, hanjas 務安郡) on maakond Lõuna-Korea kirdeosas, Lõuna-Jeolla provintsi halduskeskus.
Wanju maakond

**Wanju maakond** (*Wanju-gun*, hangulis 완주군, hanjas 完州郡) on maakond Lõuna-Koreas Põhja-Jeolla provintsis.
Gongju

**Gongju** (ka *Kongju*, korea kirjas 공주시, hani kirjas 公州市, Lõuna-Korea omaladinas *Gongju-si* [gongdžu-ši]) on linn Lõuna-Koreas Lõuna-Chungcheongi provintsis.

Linna pindala on 868,24 km² ja 2020. aastal oli elanikke 104 545.
Alfred Amédée Dodds

**Alfred Amédée Dodds** (6. veebruar 1842 Saint-Louis – 17. juuli 1922 Pariis) oli Prantsuse teise keisririigi ja Prantsuse kolmanda keisririigi vägede komandör. 1890. aastate algusest teenis ta Senegalis, siis juhatas Rusikavõitlejate mässu mahasurumist teise ekspeditsioonivägede koosseisus ja lõpuks juhatas prantsuse vägesid Teise Prantsuse-Dahomee sõja ajal.

Nii kvadroonina kui ka métisena oli ta 20. sajandi alguses Aafrika diasporaas kuulus eeskuju.

## Välislingid
Aafrika diasporaa

**Aafrika diasporaa** on ülemaailmne kogukond, mis on pärineb põlisaafriklastest või Aafrika inimestest. Peamiselt elab neid Ameerikas, eriti Brasiilias ja Ühendriikides.

## Välislingid
Sinani maakond

**Sinani maakond** (*Sinan-gun*, hangulis 신안군, hanjas 新安郡) on maakond Lõuna-Koreas Lõuna-Jeolla provintsis.
Mosuli ülestõus

**1959. aasta Mosuli ülestõus** oli Mosulis aset leidnud riigipööre araabia rahvuslaste poolt, kes tahtsid kukutada peaminister Abd al-Karim Qasimi ning Iraagi Vabariigi Ühinenud Araabia Vabariigiga liita. Riigipööre ebaõnnestus, kuid Mosulis vallandus mitmeteks päevadeks vägivaldne anarhia, mitmed grupeeringud kasutasid kaost isiklike ja poliitiliste tülide klaarimiseks.

## Viited
Bõstraja rajoon

**Bõstraja rajoon** on haldusüksus Venemaal Kamtšatka krais. Asub Kamtšatka poolsaare keskosas sisemaal.

Rajoonis on 2 küla – halduskeskus Esso ja Anavgai.

2021. aastal oli rajoonis 2384 elanikku. 2010. aastal olid 35% elanikest eveenid ja 5% korjakid.

## Viited

## Välislingid

*http://essobmr.ru/
Nagytétény

**Nagytétény** (saksa keeles *Großteting*) oli kunagi iseseisev küla, mis praegu on linnaosa Budapesti XXII ringkonnas. See asub Doonau paremal kaldal.

## Välislingid
*
Hannula-Katrin Pandis

**Hannula-Katrin Pandis** (sündinud 7. novembril 1990) on eesti orienteeruja.

2010. aastal lõpetas ta Gustav Adolfi Gümnaasiumi. 2016. aastal lõpetas ta Tartu Ülikooli matemaatilise statistika eriala.

Töötanud Swedbank'is tarkvara insenerina. 

## Sportlasena
Aastatel 2017, 2018 ja 2023 tuli ta OK Ilves võistkonnas Jüriööjooksu võitjaks.

Eesti meistrivõistlustelt orienteerumisjooksus on ta võitnud 5 kulda (2011. aastal orienteerumisjooksu naiste teatejooksus, 2018., 2022. ja 2024. aastal sprinditeates OK Ilves võistkonnas ja 2024. aastal sprindis), ühe hõbeda (2016. aastal sprinditeates) ja ühe pronksi (2023. aastal sprindis).

Rogaini Euroopa meistrivõistlustel 2020. aastal Lätis Tukumsi lähedal ja 2021. aastal Eestis Otepääl võitis ta naiskondade arvestuses kulla koos Piibe Tammemäega, 2024. aastal Missos koos Margret Zimmermanniga. 

## Viited
Narva linnaarhitekt

**Narva linnaarhitekt** on Narva linnavalitsuse teenistuses olev linnaarhitekt.

Eesti NSV ajal oli samaväärse ametikoha nimetus *Narva peaarhitekt*.

## Linnaarhitekte
*...
* – 1905 Aleksandr Novitski
*1907 – 1932 Nikolai Opatski
*...
*1999 – 2002 Ülar Mark
* Anne Tippu
*2008 – 2015 Peeter Tambu
*2016 – 2020 Ivan Sergejev 
*2020 – 2021 Uku Põllumaa
*Peeter Tambu 

## Viited
Nikolai Opatski

**Nikolai Opatski** (vene keeles *Николай Петрович Опацкий*; 29. aprill (vkj 17. aprill) 1871 Peterburi – 21. juuni  1936 Narva) oli Venemaa Keisririigi ja Eesti arhitekt. 1907–1932 oli ta Narva linnaarhitekt.

Nikolai Opatski sündis Peterburis. 1898. aastal lõpetas ta Keiser Nikolai I Tsiviilinseneride Instituudi Peterburis. Pärast kõrgkooli lõpetamist asus ta tööle Eestimaa kubermangu aktsiisiametisse Tallinnas. 

1902. aastal projekteeris ta Tallinnas aasta varem Konstantin Wilckeni projekteeritud Õle 18 maja põhimahu külge ühekorruselise lisamahu.

Pärast Narva linnaarhitekti Aleksandr Novitski surma määrati Opatski Narva linnaarhitektiks. Ta elas Hendersoni majas Pavlovi tänaval, hiljem aadressil Vestervalli 16.

Opatski projekteeris Narva veinilao hoone, tema osalusel ehitati linna pumbajaam (1906), Võitleja seltsi hoone teatrisaaliga (1908), tapamaja (1910), Narva-Jõesuu kuursaal (1911–1912), Narva Peetri koguduse kirikukooli maja aadressil Vabaduse tänav 20 (1912), Narva haigla hoone (1915), Peetri tuletõrjedepoo jt.

Opatski projektide järgi ehitati ümber Narva Eesti seltsi Ilmarine hoone (1910) ning ehitati estraadilava Sutthoffi pargis, Tuisu maja Sofia tänaval, Zahharovi maja aadressil Vestervalli 6 (selles majas asus kino Skating), Eesti Krediidipanga maja, Fligeli maja Osterskaja tänaval.

1926. aastal ehitati tema projekti järgi koolimaja aadressil Aleksander Puškini tänav 29 (tänapäeval Narva Kesklinna Kooli hoone).

## Viited
Ḩoseyn Amīr-‘Abdollāhīān

**Ḩoseyn Amīr-‘Abdollāhīān** (pärsia keeles حسین امیرعبداللهیان‎; 23. aprill 1964 Damghān, Semnāni provints – 19. mai 2024) oli Iraani diplomaat ja poliitik, alates 25. augustist 2021 kuni surmani Iraani välisminister. 

Ta hukkus 19. mail 2024 helikopteriõnnetuses.
Arhiivinõukogu

**Arhiivinõukogu** on haridus- ja teadusministeeriumi juures tegutsev nõuandva õigusega nõukogu, mille ülesandeks on vaadata läbi arhiivinduse arengu põhisuunad ja teha ettepanekuid arhiivinduse arendamiseks. Arhiivinõukogu koordineerib eelkõige rahvusarhiivi tegevust.

## Ajalugu
Arhiivinõukogu loomisaastaks loetakse 4. novembrit 1921, millal vabariigi valitsus võttis vastu nõukogu põhimääruse (see kinnitati riigikogus 29. aprillil 1922). Nõukogu tuli esimest korda kokku 29. novembril 1921 Tallinnas. Koosseisu kuulusid riigiarhiivi direktor (esimees), keskarhiivi direktor (aseesimees), haridus- ja sotsiaalministeeriumi, kohtuministeeriumi, siseministeeriumi, välisministeeriumi, sõjaarhiivi ja Tartu ülikooli esindajad, lisaks üks linnaomavalitsuste ja üks maaomavalitsuste esindaja. Alates 12. juunist 1935 reguleeris arhiivinõukogu tegevust arhiiviseadus (RT 1935, 53).

Esimene esimees oli Põhjamaade ja Eesti ajaloo professor Arno Rafael Cederberg.

Arhiivinõukogu tegeles 1922–1940 arhiiviseaduse jt õigusaktide väljatöötamisega, Lätiga arhivaalide vahetamise küsimusega, arhiivinduslike suhete selgitamisega Nõukogude Venemaaga ning hävitamisele määratud arhivaalide nimekirjade läbivaatamisega. 

1998. aasta arhiiviseadusega taastati arhiivinõukogu tegevus. Nõukogu esimees oli riigisekretär.

Praeguse arhiiviseaduse järgi kuuluvad arhiivinõukogusse avalikke ülesandeid täitvate asutuste esindajad, sealhulgas ülikoolide ja teadusasutuste esindajad ja kohaliku omavalitsuse arhiivi esindaja, ning erialaühenduste esindajad ja arhiivinduse asjatundjad. Arhiivinõukogu koosseisu ja töökorralduse kinnitab valdkonna eest vastutav minister käskkirjaga.

## Arhiivinõukogu koosseis

Seisuga 2. november 2021 oli arhiivinõukogu koosseis:
* Mart Laidmets, Haridus- ja Teadusministeeriumi kantsler (muutmisel), arhiivinõukogu esimees
* Aadu Must, Tartu Ülikooli professor, arhiivinõukogu aseesimees
* Janne Andresoo, Rahvusraamatukogu direktor
* Küllo Arjakas, Tallinna Linnaarhiivi juhataja
* Toomas Hiio, Eesti sõjamuuseumi – kindral Laidoneri muuseumi direktori asetäitja
* Alar Karis, Eesti Rahva Muuseumi direktor (muutmisel)
* Liivi Karpištšenko, Majandus- ja Kommunikatsiooniministeeriumi infoühiskonna teenuste arendamise osakonna nõunik
* Hille Oidema, MTÜ Eesti Arhivaaride Ühingu juhatuse liige
* Priit Pirsko, riigiarhivaar
* Fred Puss, Eesti Isikuloo Keskuse juhataja
* Tarvi Sits, Kultuuriministeeriumi kantsler
* Hagi Šein, Balti Filmi- ja Meediakooli professor

## Viited
Huejotzingo San Migueli klooster

**Huejotzingo San Migueli klooster** (hispaania keeles *Convento de San Miguel de Huejotzingo*) on endine frantsisklaste klooster ja kirik Mehhikos Puebla osariigis, 25 km Puebla de los Angelesest kirdes. See asub 2291 meetri kõrgusel Popocatépetli vulkaani läänenõlval, olles üks 14 Popocatépetli kloostrist. Peaingel Miikaelile pühitsetud klooster on üks vanimaid kristlikke kloostreid Ameerikas, asutatud 1525. Kirik on ühena vähestest selle perioodi kirikutest Mehhikos säilinud peaaegu muutumatuna.

Tänapäeval on kloostrikompleksis muuseum. Klooster kuulub koos teiste varaste kloostritega UNESCO maailmapärandi nimistusse.


HuejotzingoPuebla ohs029.jpg|Kiriku sisevaade itta 16. sajandi altarile
HuejotzingoPuebla ohs043.jpg|Osa altarist
AtriumEntranceSMHuejotzingo.JPG|Sissekäik kloostrihoovi ("aatriumi")
HuejotzingoPuebla ohs008.jpg|Üks kabelitest (*[[capilla posa|capillas posas]]*)
002 Convento de Huejotzingo. Puerta de la Porciúncula. ManuelParadaLopezdeCorselas.jpg|Manueli stiilis portaal Puerta de la Porciúncula
CourtyardCloisterSMAHuejotzingo.JPG|Ristikäik ja siseõu
TwelveFranciscansSMA.JPG|12 esimese frantsiskaani venna portreed kloostri Sala de Profundis'es
DiningHallSMAHuejotzingo.JPG|Kloostri refektoorium


## Viited

## Välislingid
* St. Michael the Archangel in Huejotzingo. - Khan Academy
* San Miguel Huejotzingo. The Pride of Puebla. - Mexico's Fortress Monasteries 3. Exploring Colonial Mexico
École nationale supérieure des mines de Paris

**École nationale supérieure des mines de Paris** (*École des mines de Paris*, *Mines ParisTech*) on Prantsuse kõrgkool ja PSLi teadusülikooli üks osa. Selle asutas Prantsuse kuningas Louis XVI aastal 1783.

Mines ParisTech on tuntud oma teaduskeskuste tipptaseme ja rahvusvaheliste partnerlussuhete kvaliteedi poolest teiste mainekate ülikoolidega üle maailma.

See on ParisTechi assotsiatsiooni liige.

## Kuulsad lõpetajad
* Carlos Ghosn, ärimees

## Viited


## Välislingid
* Ametlik koduleht
Venemaa keisririigi senaatorite loend

Venemaa keisririigi Valitseva Senati liikmete loend 1711−1917.

### Peeter I
}
| 
| 
| vürst Jakov Fjodorovitš Dolgorukov (1639−1720)
| salanõunik
|   
|-
| 
| 
| 
| krahv Pjotr Matvejevitš Apraksin (1659−1728)
| salanõunik (a-st 1722, a-st 1725 tõeline salanõunik)
| 
|-
| 
| 
| 
| krahv Fjodor Matvejevitš Apraksin (1661−1728)
| kindraladmiral
| 
|-
| 
| 
| 
| krahv (a-st 1721) James Daniel Bruce (1669−1735)
| kindralfeldzeugmeister (a-st 1726 kindralfeldmarssal)
| 
|-
| 
| 
| 
| vürst Grigori Fjodovitš Dolgorukov (1657−1723)
| tõeline salanõunik
| 
|-
| 
| 
| 
| vürst Dmitri Mihhailovitš Golitsõn (1665−1737)
| tõeline salanõunik (a-st 1726)
| 
|-
| 
| 
|  
| krahv Gavriil Ivanovitš Golovkin (1660−1734)
| kantsler
| 
|-
| 
| 
| 
| krahv Andrei Artamonovitš Matvejev (1666−1728)
| salanõunik (a-st 1725 tõeline salanõunik)
| 
|-
| 
| 
| 
| hiilguslik vürst Aleksandr Danilovitš Menšikov (1673−1729)
| kindralfeldmarssal (a-st 1727 generalissimus), šautbenaht (a-st 1721 viitseadmiral, a-st 1727 admiral)
| Jäi auastmetest ilma 09.09.1727
|-
| 
| 
| 
| Adam van der Weyde (1667−1720)
| kindral
| 
|-
| 
| 
| 
| hiilguslik vürst Dimitrie Cantemir (1673−1723)
| salanõunik
| 
|-
| 
| 
| 
| vürst Vassili Lukitš Dolgorukov (1672−1739)
| salanõunik (a-st 1725 tõeline salanõunik)
| Läks erru 1730
|-
| 
| 
| 
| krahv Aleksandr Gavrilovitš Golovkin (1689−1760)
| salanõunik (a-st 1727 tõeline salanõunik)
| 
|}

### Katariina I

### Peeter II

### Anna Ivanovna

### Ivan VI

### Jelizaveta Petrovna

### Peeter III

### Katariina II

### Paul I

### Aleksander I

### Nikolai I

### Aleksander II

### Aleksander III

### Nikolai II

### Ajutine Valitsus

## Vaata ka
*Venemaa Keisririigi Valitsev Senat

## Kirjandus
*Мурзанов, Н. А. *Правительствующий Сенат (Господа сенат)*. 22 февраля 1711−22 февраля 1911. Список сенаторов. − С.-Петербургъ: Сенатская типография, 1911 https://viewer.rusneb.ru/ru/rsl01003781793?page=5.

## Välislingid
*Senaatorite tähestikuline nimekiri saidil rodoslovnaya.org
1959. aasta Tiibeti ülestõus

**1959. aasta Tiibeti ülestõus** (hiina keeles 1959年藏区骚乱) algas 10. märtsil 1959 Tiibeti pealinnas Lhasas rahvarahutustega. Tiibet oli 1951. aastast olnud seitsmeteistkümne punkti lepingu alusel Hiina Rahvavabariigi kontrolli all. Konflikt sai alguse üldistest Hiina-Tiibeti pingetest ning Tiibeti meeleavaldajate seas levinud kuulujuttudest nagu oleks Hiina valitsus tahtnud 14. dalai-laamat arreteerida. Protestidele andsid hoogu ka laialtlevinud hiinavastasus ja separatism. Alguses olid meeleavaldused rahumeelsed, kuid kui kokkupõrked laienesid, surus Rahvavabastusarmee (RVA) protestijad jõuga maha. Mitmed ülestõusnud olid jõudnud relvastuda. Ülestõusu viimastel päevadel toimusid ägedad kokkupõrked ning hukkunuid oli nii meeleavaldajate kui sõjaväe poolel. Dalai-laama põgenes Lhasast ning valitsusväed võtsid 23. märtsiks linna taas enda kontrolli alla. Tõenäoliselt hukkus ülestõusus tuhandeid, kuid täpsed andmed hukkunute arvu kohta puuduvad.

Tiibeti mässulised olid RVA-ga kokkupõrgetesse sattunud juba aastal 1956 Khamis ja Amdos, kus keskvalitsus oli proovinud sotsialistlikke reforme ellu viia. Partisanisõda laienes hiljem teistessegi Tiibeti piirkondadesse ning kestis 1962. aastani. Vahel peetakse 1958. aasta Xunhua vahejuhtumit Tiibeti ülestõusu sütikuks.

Väljaspool Hiinat elavad tiibetlased tähistavad 10. märtsi ülestõusu päevana. Jaanuaris 2009 kuulutasid Tiibeti autonoomse piirkonna võimud 28. märtsi pärisorjade vabastamise päevaks. Ekspertide hinnangul oli tegu valitsuse vastupropagandaga pärast 2008. aasta rahutusi.

## Vaata ka
* 1987.–1989. aasta Tiibeti rahutused
* 2008. aasta Tiibeti rahutused
* Tiibeti annekteerimine Hiina Rahvavabariigi poolt
* Hiina-India sõja juured
* Ganden Phodrang
* Tiibeti ajalugu (1950–)
* Hiina Rahvavabariigi sõdade loend
* Tiibeti hiinastamine
* Tiibeti meeleavalduste ja ülestõusude loend (1950–)
* Xunhua vahejuhtum

## Viited

## Välislingid
* MARCH WINDS, 7 March 2009 – Jamyang Norbu
* Tibetan Government in Exile's account of the events leading to the March 10, 1959, uprising
* Kopel, Dave. "The Dalai Lama's Army". National Review, April 5, 2007.
* Patterson, George N. The Situation in Tibet The China Quarterly, No. 6. (Apr.-Jun., 1961), pp 81–86.
* Ginsburg, George and Mathos, Michael. Communist China's Impact on Tibet: The First Decade. Far Eastern Survey, Vol. 29, No. 7. (July,1960), pp. 102–109.
* The Tibetan Uprising of 1959
* The Tibetan Rebellion of 1959 and China's Changing Relations with India and the Soviet Union
Alessio Romagnoli

**Alessio Romagnoli** (sündinud 12. jaanuaril 1995 Anzios) on Itaalia jalgpallur, kes mängib keskkaitsjana Itaalia kõrgliigaklubis Rooma Lazio ja Itaalia jalgpallikoondises.

Ta alustas klubikarjääri AS Romas, debüteerides Itaalia kõrgliigas hooajal 2012–13. Hooajal 2014–2015 oli ta Romast laenul Itaalia kõrgliiga klubis Sampdoria.

2015. aasta augustis siirdus ta 25 miljoni euro eest AC Milani. Hooaja 2018–19 alguses määrati ta Milani kapteniks. Hooajal 2021/22 tuli ta Milaniga Itaalia meistriks.

2022. aasta juulis sõlmis ta viieaastase lepingu Rooma Lazioga.

Itaalia jalgpallikoondises debüteeris Romagnoli 6. oktoobril 2016 MM-i valikmängus Hispaania vastu. Koondisekarjääri esimese värava lõi ta 15. oktoobril 2019 EM-i valikmängus Liechtensteini vastu. 

## Saavutused
;Milan
*Serie A: 2021–22
*Supercoppa Italiana: 2016

## Viited
Ciprian Tătărușanu

**Anton Ciprian Tătărușanu** (sündinud 9. veebruaril 1986 Bukarestis) on Rumeenia jalgpallur, kes mängib väravavahina Itaalia kõrgliiga klubis AC Milan.

Klubikarjääri alustas Tătărușanu Rumeenias. Rumeenia kõrgliigas debüteeris ta hooajal 2006–07 Gloria Bistrița meeskonnas. Aastatel 2009–2014 mängis ta Bukaresti Steauas, kellega tuli hooaegadel 2012–13 ja 2013–14 Rumeenia meistriks.

Aastatel 2014–2017 mängis ta Itaalia kõrgliiga klubis Fiorentina ning seejärel Prantsusmaa kõrgliiga klubis Nantes (2017–2019) ja Lyoni Olympique (2019–2020).

2020. aasta septembris sõlmis ta kolmeaastase lepingu AC Milaniga.

Rumeenia jalgpallikoondises mängis Tătărușanu aastatel 2009–2020 kokku 73 korda. Ta kuulus Rumeenia koondisse 2016. aasta Euroopa meistrivõistlustel.

2015. aastal valis Rumeenia ajaleht Gazeta Sporturilor Tătărușanu Rumeenia aasta jalgpalluriks.

## Saavutused
;Bukaresti Steaua
*Liga I: 2012–13, 2013–14
*Cupa României: 2010–11
*Supercupa României: 2013
;Lyon
*Coupe de la Ligue: Teine koht 2019–20
Luis Barranzuela

**Luis Roberto Barranzuela Vite** (18. novembril 1962 Limas) on Peruu advokaat, politseinik ja poliitik. Ta oli 6. oktoobrist 2021 kuni 2. novembrini 2021 Peruu siseminister.

Ta on õppinud õigusteadust San Martín de Porresi ülikoolis ja saanud samast ülikoolist äriõiguse magistrikraadi.

Ta korraldas 31. oktoobril 2021 oma kodus lärmaka peo, mille sarnased oli valitsus paar päeva varem oma korraldusega ära keelanud, mispeale naabrid kutsusid välja politsei. 2. novembril 2021 astus ta ametist tagasi.
Johan Erik Lindh

**Johan Erik Lindh** (11. oktoober 1793 Roslagen – 21. jaanuar 1865 Helsingi) oli Rootsi Kuningriigi päritolu maalikunstnik, kes elas Soome Suurvürstiriigis.

## Välislingid
Jimmy Vesey

**James Edward Vesey Jr.** (sündinud 26. mail 1993 Bostonis, Massachusettsis) on USA jäähokimängija, kes mängib NHL-i klubis New York Rangers ründajana vasakäärel.

Aastatel 2012–2016 mängis ta Harvardi Ülikooli jäähokimeeskonnas. Hooajal 2015–16 pälvis ta ülikooliliiga parimale mängijale antava Hobey Baker Award'i.

2012. aastal valis Nashville Predators ta NHL-i ''draft''is 66. valikuna. NHL-is debüteeris ta hooajal 2016–17 New York Rangersi meeskonnas. Debüüthooajal lõi ta NHL-is 16 väravat ja andis 11 väravasöötu. 12. märtsil 2018 tegi ta mängus Carolina Hurricanesi vastu oma esimese kübaratriki NHL-is.

Hooajal 2019–20 mängis ta Buffalo Sabresis. 2020. aasta oktoobris sõlmis ta üheaastase lepingu Toronto Maple Leafsiga. Hooaja 2020–21 alguses mängis ta Maple Leafsi teises ründeliinis koos John Tavaresi ja William Nylanderiga, kuid hiljem kolmandas või neljandas ründeliinis. Hooaja 2020–21 lõpus mängis ta veel ka Vancouver Canucksis.

2021. aasta oktoobris sõlmis ta üheaastase lepingu New Jersey Devilsiga. 2022. aasta septembris naasis ta New York Rangersisse, kellega sõlmis sama aasta oktoobris üheaastase lepingu New York Rangersiga.

2013. aastal tuli Vesey USA kuni 20-aastaste koondisega juunioride maailmameistriks. 2015. aasta maailmameistrivõistlustel võitis ta USA jäähokikoondise koosseisus pronksmedali.

## Viited

## Välislingid
* Jimmy Vesey NHL.com lehel
* Jimmy Vesey hockeydb.com lehel
Kaherajaline rööbastee

**Kaherajaline rööbastee** on rööbastee, kus kõrvuti paiknevad kaks rööpapaari. Tavaliselt kasutatakse seda vastassuunaliseks liikluseks, mille puhul kummagi suuna jaoks on eraldi rada.

Kumb rada on kumma sõidusuuna jaoks, ei pruugi kokku langeda sellega, kas vastava riigi maanteedel on vasak- või parempoolne liiklus. Näiteks Rootsi, Prantsusmaa ja Itaalia raudteedel on vasakpoolne liiklus, kuigi maanteedel on parempoolne liiklus.

## Vaata ka
*üherajaline rööbastee
Robert Pérez Palou

**Robert Pérez Palou** (sündinud 21. märtsil 1948 Linyolas) on hispaania iseõppijast portreemaalija.

## Välislingid
KVN-49

**Televiisor KVN-49** (vene keeles *телевизор "КВН-49"*) oli Nõukogude Liidus aastatel 1949–1962 toodetud mustvalge televiisor. KVN-49 oli riigis masstootmise meetodil toodetud esimene televiisorimark. 

Elektronlampidega KVN-49 töötati välja aastatel 1946–1948 Televisiooni Üleliidulises Teadusuurimisinstituudis. Tootmise käigus jätkati KVN-49 täiustamist (viimane mudel KVN-49-4(A)). 1962. aastal lõpetati KVN-49 tootmine, sest masstootmisse oli  lastud suurema ekraaniga Rekord-tüüpi televiisor.

## Vaata ka
*Televiisor Leningrad T-2

## Välislingid
Kajaka tänav (Rakvere)

**Kajaka tänav** on tänav Rakvere linna kaguosas. Kaugus linna keskväljakust on linnulennult 2,2 km.

Kajaka tänav on 680 meetrit pikk, tänava-ala 25–35 meetrit lai ning asub Linnuriigi linnaosas. 20. sajandi alguses asus piirkond Rägavere valla territooriumil, seal paiknesid talumaad. Nõukogude ajal kuulus Kajaka tänava ümbrus Vinni külanõukogu alla. 1990. aastatel liideti Linnuriigi tänavate ala Rakvere linnaga.

Tänav saab alguse Tedre tänava ristmikult ning kulgeb kirde suunas, ristub Metsise, Rähni, Räägu ja Kauri tänavaga. Kajaka tänav lõpeb umbtänavana linna piiril.

Kajaka tänava äärde on 20. sajandi lõpukümnenditel rajatud eramud koos abihoonetega, lõunapoolsel küljel on istutatud kõrghaljastus. Tänav on välisvalgustuse, asfaltkattega sõidutee ning 2021. aastal ehitatud kõnniteega.

## Viited
Josef Hušbauer

**Josef Hušbauer** (sündinud 16. märtsil 1990 Hradištkos) on Tšehhi jalgpallur, kes mängib keskpoolkaitsjana Küprose kõrgliiga klubis Famagusta Anorthosis.

Klubikarjääri jooksul on Hušbauer mänginud põhiliselt Tšehhi kõrgliiga klubides. Tšehhi kõrgliigas debüteeris ta hooajal 2008–09 Žižkovi Viktoria meeskonnas. Hiljem on ta mänginud veel 1. FK Příbrami, Ostrava Baníki, Praha Sparta ja Praha Slavia ridades. Spartaga tuli ta Tšehhi meistriks hooajal 2013–14 ja Slaviaga hooajal 2016–17. Hooajal 2013–14 oli Hušbauer lisaks Tšehhi kõrgliiga suurim väravakütt (18 väravat).

Lisaks on Hušbauer mänginud Itaalia kõrgliiga klubis Cagliari (laenul hooaja 2014–15 teises pooles), Saksamaa esiliiga klubis Dresdeni Dynamo (laenul hooaja 2019–20 teises pooles) ja Anorthosis (püsiva lepingu alusel alates 2020. aasta juulist).

Tšehhi jalgpallikoondises debüteeris Hušbauer 15. augustil 2012 sõprusmängus Ukraina vastu. Koondisekarjääri esimese värava lõi ta 21. mail 2014 sõprusmängus Soome vastu.

## Saavutused
;Praha Sparta
*Tšehhi kõrgliiga: 2013–14
*Tšehhi karikas: 2013–14
*Tšehhi superkarikas: 2014
;Praha Slavia
*Tšehhi kõrgliiga: 2016–17
*Tšehhi karikas: 2017–18

## Viited
Amr Warda

**Amr Medhat Warda** (sündinud 17. septembril 1993 Aleksandrias) on Egiptuse jalgpallur, kes mängib ründava poolkaitsjana Küprose kõrgliiga klubis Famagusta Anorthosis.

Hooajal 2013–14	debüteeris ta Egiptuse kõrgliigas Al Ahly meeskonnas.

Aastatel 2015–2021 mängis Warda Kreeka kõrgliigas, kuuludes kokku viie klubi koosseisu – Panetolikós, PAOK, Atromitos, AEL ja Volos. Hooajal 2017–18 valiti ta parimaks Kreeka kõrgliigas mängivaks välismängijaks.

2021. aasta augustis liitus ta Anorthosisega.

Egiptuse jalgpallikoondises tegi Warda debüüdi 11. oktoobril 2015 sõprusmängus Sambia vastu. Koondisekarjääri esimese värava lõi ta 12. oktoobril 2018 Aafrika rahvaste karikavõistluste valikmängus Svaasimaa vastu. Ta on kuulunud Egiptuse koondisse 2018. aasta maailmameistrivõistlustel ning 2017. ja 2019. aasta Aafrika rahvaste karikavõistlustel.

## Välislingid
Ornitofoobia

**Ornitofoobia** on haiguslik või ebaratsionaalne hirm lindude ees, üks foobiatest. Hirm võib esineda kindlat liiki lindude suhtes, näiteks kanad, kakulised vm.
Röcken

**Röcken** on Burgenlandkreisi küla Saksi-Anhaltis Saksamaal.

Alates 2009. aastast kuulub see Lützeni linna haldusalasse.

Külas sündis 1844. aastal filosoof Friedrich Nietzsche, ta on ka sinna maetud.

## Välislingid
Eesti kindlustusettevõtete loend

**Eesti kindlustusettevõtete loend** on loetelu Eestis tegutsevatest ja tegutsenud  kindlustusettevõtetest.
__NOTOC__
## A
* AAS BTA Baltic Insurance Company Eesti filiaal
*AB Kindlustuse Grupp (endine)
* AB "Lietuvos draudimas" Eesti filiaal (kaubamärk Eestis PZU)
* Akciné draudimo bendrové "Gjensidige" Eesti filiaal
* ASA Kindlustus (endine)
*Kindlustusselts „Asunik“ (endine, 1922–1924)

## B
* Balti Vastastikune Elukindlustuse Selts (endine)
* Balti Kindlustusselts (BICO) (endine)
*Kindlustusselts Bico-Leks Kindlustuse AS

## C
* Compensa Life Vienna Insurance Group SE
* Compensa Vienna Insurance Group, ADB Eesti filiaal
## D
* D.A.S. Õigusabikulude Kindlustuse Aktsiaselts
## E
*Ühistegelik Kindlustusselts „Eesti” (endine)
* Eesti NSV Rahandusministeeriumi Eesti Riiklik Kindlustus, Eesti Riikliku Kindlustuse Valitsus ja temale alluvad riikliku kindlustuse inspektuurid rajoonides ja linnades moodustasid ühtse organisatsiooni - Eesti Riikliku Kindlustuse (endine)
*Eesti Elukindlustuse AS (endine)
*RAS Eesti Kindlustus (endine)
*Eesti Varakindlustuse AS (endine)
*Kindlustusselts Eesti Union (endine), Suur-Karja tänav 18 Tallinn
*Eesti Ühistegelik Kindlustuskeskselts (endine), Suur-Karja tänav 19 Tallinn
*Ühistegelik Kindlustusselts Eesti Edasikindlustuse Keskühisus  (endine), Pärnu maantee 6 Tallinn
*Eestimaa Kindlustuse Aktsiaselts (endine)
*Eestimaa Vastastikune Tulekindlustusselts (endine)
*Eesti Kinnituse Selts (endine)
*Esimene Eesti Kinnituse Selts (endine)
*Esimene Eesti Kindlustuse Selts Maja (endine)
*Eesti Vastastikune Tulekinnituse Selts (endine)
*AS Eesti Lloyd (endine)
*Eesti Omavalitsuste ja Ühistegeliste Asutuste Kindlustuse Aktsiaselts Oma (endine)
* ERGO Insurance SE
* ERGO Life Insurance SE Eesti filiaal
## H
*Kindlustusaktsiaselts „Hansa” (endine), Pärnu maantee 11 Tallinn
## I
* If P&C Insurance AS
*IIZI Kindlustusmaakler AS
* AS INGES Kindlustus
## K
*Ühistegelik Kindlustusselts „Kalju”  (endine) Harju tänav 29 Tallinn
*KindlustusEst Kindlustusmaakler OÜ
*Ühistegelik Elukindlustusselts „Kotkas”  (endine) Vene tänav 6 Tallinn
*Kinnisvaraomanikkude Kinnitusselts Maja (endine)
* AS KredEx Krediidikindlustus
## L
*AS LHV Kindlustus
*Liivimaa Vastastikune Rahekindlustusselts (endine)
*Liivimaa Vastastikune Tulekindlustusselts (endine)
* AS Leks Kindlustus (endine)
## M
* Mandatum Life Insurance Baltic SE
## N
*Ühistegelik Kindlustusselts Nõmme (endine)
## P
*Kindlustusaktsiaselts „Polaris” (endine)
*Kindlustussselts Polaris Elu (endine)
*Kindlustussselts Polaris Vara (endine)
*Põhja Kindlustusaktsiaselts (endine), Pärnu maantee 10 Tallinn
*Ühistegelik Kindlustusselts „Põhja Kotkas”  (endine) Suur-Karja tänav 19 Tallinn
## S
* Salva Kindlustuse AS
*AS Sampo Eesti Varakindlustus (endine)
* AS SEB Elu-ja Pensionikindlustus
* Seesam Insurance AS
* Swedbank Life Insurance SE
* Swedbank P&C Insurance AS
## T
*Ühistegelik Kindlustusselts „Talu”  (endine) Väike-Karja tänav 7 Tallinn
*Tartumaa Kinnituse Selts  (endine)
*Kindlustusaktsiaselts „Turis”  (endine), Pärnu maantee 6 Tallinn
*Ühistegelik Kindlustusselts Tõrva  (endine)

## Vaata ka
*Eesti Kindlustusseltside Liit (EKsL)

## Viited
Denis Popović

**Denis Popović** (sündinud 15. oktoobril 1989 Celjes) on Sloveenia jalgpallur, kes mängib poolkaitsjana Sloveenia kõrgliigaklubis Celje. Ta mängib põhiliselt keskpoolkaitsjana, kuid võib mängida ka paremal äärel.

Ta alustas Celjes ka klubikarjääri, debüteerides Sloveenia kõrgliigas hooajal 2009–10.

Klubikarjääri jooksul ta on ta hiljem mänginud Sloveenia kõrgliigaklubis Koper, Kreeka kõrgliigaklubis Panthrakikos, Poola klubides GKS Tychy, Olimpia Grudziądz ja Krakówi Wisła, Venemaa klubides Orenburg ja Samara Krõlja Sovetov, Šveitsi kõrgliigaklubis FC Zürich, Hiina kõrgliigaklubis Qingdao Huanghai ning Küprose kõrgliigaklubis Famagusta Anorthosis.

2022. aastal naasis ta Celjesse. Hooajal 2023/24 tuli ta Celjega Sloveenia meistriks.

Sloveenia jalgpallikoondises tegi Popović debüüdi 7. juunil 2019 EM-i valikmängus Austria vastu. Sloveenia koondises on ta mänginud kokku kuus korda, kõik 2019. aastal EM-i valikturniiris.

## Viited
Härg (film)

**"Härg"** on Valter Uusbergi 1984. aasta animafilm. 

1985. aastal Tbilisis toimunud IV noorte kineastide tööde üleliidulisel ülevaatusel pälvis film diplomi.

## Viited

## Välislingid
* Härg (1984) Eesti Filmi Andmebaas
*
Haapsalu Graafilise Disaini Festival

**Haapsalu Graafilise Disaini Festival** on Haapsalus toimuv graafilist disaini käsitlev rahvusvaheline kunstiüritus, mis sai alguse 2005. aastal. Festivali raames toimub ka kultuuriplakatitele keskenduv näitus ja korraldatakse loenguid. Festivali peakorraldaja on Marko Kekišev.

Festivali näitused toimuvad nii Haapsalu Linnagaleriis kui ka Haapsalu kultuurikeskuse fuajees. Lisaks Haapsalule on festivali raames korraldatud näitusi Pärnus, Tallinnas ja Viljandis.

## Põhinäitus
Festivali põhinäitus kannab nime "Isikupära/Individuality" ja sel on igal aastal erinev teema:
* 2007 – "Propaganda";
* 2008 – "Energia";
* 2009 – "Risk";
* 2010 – "Fantastika";
* 2011 – "Pop & Rock";
* 2012 – "Kosmos";
* 2013 – "Robot";
* 2014 – "Mono";
* 2015 – "Konflikt";
* 2016 – "Erinev/Alien";
* 2017 – "Tchaikovsky";
* 2018 – "Dialoog";
* 2019 – "Elu/Life";
* 2020 – "Ühendus/Contact";
* 2021 – "Absurd".

## Viited
Age Bojaxhiu

**Age Bojaxhiu** (1905 – 1973) oli Nikollë ja Drane Bojaxhiu tütar, ema Teresa õde. Tema elust ei ole palju teada. Pärast isa surma lahkus ta koos emaga Skopjest ja asusid elama Albaania Kuningriiki. Õde oli selleks ajaks lahkunud Zagrebi kaudu Dublinisse ja sealt Kolkatasse.

Naine suri 1973. aastal Tiranas ja maeti sinna.
Tarkvararegressioon

**Tarkvararegressioon** on tarkvaraviga, mille puhul varem toiminud funktsioon lakkab töötamast. See võib juhtuda pärast teatud sündmust, näiteks süsteemi uuendamist, süsteemi parandamist või suveajale üleminekut. **Tarkvara jõudluse regressioon** on olukord, kus tarkvara töötab endiselt korrektselt, kuid töötab aeglasemalt või kasutab rohkem mälu või ressursse kui varem.

Regressiooni põhjustavad sageli tarkvarapaikadesse kaasatud veaparandused. Üks viis sedalaadi probleemi vältimiseks on regressioonitestimine. Korralikult koostatud testimiskava eesmärk on seda võimalust enne tarkvara väljalaskmist vältida.  Automaattestimine ja hästi kirjutatud testjuhtumid võivad vähendada regressiooni tõenäosust.

Tarkvararegressiooni on kolme tüüpi:

* Kohalik – muudatus muudetud moodulis või komponendis toob kaasa uue vea.
* Kaug – tarkvara ühes osas tehtud muudatus rikub mõne teise mooduli või komponendi funktsionaalsuse.
* Paljastav – muudatus paljastab varasema vea, mis enne muudatust ei avaldunud.

## Vaata ka
* Tarkvara mädanemine

## Viited
Sherry Vine

**Sherry Vine** (kodanikunimega **Keith Levy**) on Ameerika Ühendriikide päritolu *[[drag queen]]*, näitleja ja muusik.

## Välislingid
Fire Island

**Fire Island** on Outer Barrieri saarte suur kesksaar Atlandi ookeanis, mis kulgeb paralleelselt Long Islandi kagurannikuga.

## Vaata ka
*Jones Beach Island
*Great South Bay

## Välislingid
Kehtestamine (versioonihaldus)

Versioonihaldussüsteemides on **kehtestamine** toiming, mis muudab viimased muudatused lähtekoodis püsivaks, luues neist hoidlasse uue **kehtestuse** (sissekande). Igal kehtestusel on unikaalne ID-number. Olemas olevaid kehtestusi enam muuta ei saa, kuid versioonihaldussüsteem võimaldab töökaustas olevad failid muuta mõnele varasemale kehtestusele vastavasse seisu, mis võimaldab hõlpsasti naasta lähtekoodi mistahes varasema versiooni juurde, mis aitab näiteks leida tarkvararegressiooni tekitanud spetsiifilise muudatuse.

## Kasutamine

### Git
Git versioonihaldussüsteemi kehtestuse lisamiseks käsurealt tuleb esmalt muutunud failid kehtestamiseks ette valmistada. Et märkida kõik muutunud failid kehtestamiseks, käivitatakse järgnev käsk :

` git add . `

Kehtestamiseks märgitud failidest luuakse uus kehtestus järgneva käsuga:

` git commit -m 'Kehtestuse kirjeldus' `

Nende kahe käsu asemel võib alternatiivselt käivitada järgneva käsu: 

` git commit -am 'Kehtestuse kirjeldus' `

Pärast kehtestuse loomist on viimaseks sammuks see kaughoidlasse üles laadida. Et hoidla `origin` harusse `master` veel üles laadimata kehtestused lisada, tuleb käivitada käsk:

`git push origin master`

### Mercurial (hg)
Mercurialisse kehtestuse loomiseks käsurealt, eeldusel, et programm hg on installitud, kasutatakse järgmist käsku: 

` hg commit --message 'Kehtestuse kirjeldus' `

See eeldab ka, et praeguses kataloogis olevad failid on ette valmistatud järgmiselt:

` hg add `

Ülaltoodud käsk valmistab ette kõik muutunud failid. Pärast kehtestuse loomist on viimane samm laadida kehtestus kaughoidla `default` harusse:

`hg push`

## Viited
Coney Islandi tuletorn

**Coney Islandi tuletorn** (inglise keeles *Coney Island Light* või *Nortons Point Light*) on tuletorn New Yorgi osariigis Long Islandi saarel Coney Islandi maasäärel Lower New York Bay ääres. Esmane rajatis valmis 1890. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.

## Vaata ka
*Sea Gate

## Välislingid
West Banki tuletorn

**West Banki tuletorn** (inglise keeles *West Bank Light*) on tuletorn New Yorgi osariigis Staten Islandi lähistel Lower New York Bay's. Esmane rajatis valmis 1901. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.

## Välislingid
Digiteenuste määrus

**Digiteenuste määrus** (inglise keeles *Digital Services Act* ehk DSA) on õiguslik ettepanek, mille Euroopa Komisjon esitas 15. detsembril 2020 Euroopa Parlamendile ja nõukogule. See on osa digiteenuste paketi ettepanekust, kuhu kuulub ka digiturgude määrus (inglise keeles *Digital Markets Act* ehk DMA).

Paketi eesmärk on "luua turvalisem digitaalne ruum, kus kaitstakse digitaalteenuste kasutajate põhiõigusi, ning luua võrdsed tingimused innovatsiooni, majanduskasvu ja konkurentsivõime edendamiseks Euroopa ühtsel turul ja kogu maailmas".

Määrusega kehtestatakse uued üleeuroopalised nõuded, mille seas on näiteks eeskirjad ebaseaduslike kaupade, teenuste või veebisisu eemaldamiseks ning läbipaistvusmeetmed internetireklaami ja sisusoovitusalgoritmide osas. Platvormidele, mida kasutavad üle kümne protsenti Euroopa Liidu elanikkonnast, luuakse ka uus järelevalvestruktuur.

Rahvusvaheline valitsusväline organisatsioon European Digital Rights on kritiseerinud eelnõu karme sisueemaldusreegleid, mille järgi tuleks kohe maha võtta mistahes materjalid, mis on märgitud potentsiaalselt ebaseaduslikuks, ning on hoiatanud, et selline lähenemine võimaldab väärkasutust ning viib arvatavasti õiguspäraselt lisatud sisu sagedase eemaldamiseni, sest ettevõtetel on palju lihtsam ja turvalisem märgendatud materjali kustutada kui kontrollida selle tegelikku seadusvastasust. Leitakse ka, et eelnõus on mitmeid häid külgi, kuid see ei tegele veebireklaami selliste probleemsete külgedega nagu internetikasutajate lausjälitamine ja mikrosihitud reklaamid.

## Vaata ka
* Digitaalne ühtne turg

## Viited

## Välislingid
* Euroopa Parlamendi ja Nõukogu määrus, mis käsitleb digiteenuste ühtset turgu (digiteenuste õigusakt) ja millega muudetakse direktiivi 2000/31/EÜ
Romer Shoali tuletorn

**Romer Shoali tuletorn** (inglise keeles *Romer Shoal Light*) on tuletorn New Jersey osariigis Lower New York Bay's, mida hakati rajama 1838. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.

## Välislingid